open-index/open-wikipedia-markdown huggingface dataset:
ముచ్చర్ల అరుణ

**ముచ్చెర్ల అరుణ ** ఒక భారతీయ సినీ నటి. తెలుగు, తమిళం, మలయాళం, కన్నడ భాషలలో పలు చిత్రాలలో నటించింది. పదేళ్ళకు పైగా సినిమా కెరీర్ లో సుమారు 70 చిత్రాలకు పైగా నటించింది. 1981లో ఈవిడ తొలి తెలుగు చిత్రం సీతాకోకచిలుక ఉత్తమ జాతీయ చిత్రంగా బంగారు నెమలి పురస్కారాన్ని అందుకున్నది. సినిమా రంగం నుంచి బయటకు వచ్చిన తర్వాత చండీగఢ్ కి చెందిన వ్యాపారవేత్తను వివాహం చేసుకుని గృహిణిగా మారించి. ఈమెకు నలుగురు ఆడపిల్లలు.

## నేపధ్యము
అరుణ 1965 సెప్టెంబర్ 13న ఖమ్మం జిల్లా, కొత్త గూడెంలో జన్మించింది. చదువంతా హైదరాబాదులోనే సాగింది. తండ్రి ఆదాయపన్ను శాఖలో ఆఫీసరుగా పనిచేసి మళ్ళీ వ్యవసాయం చేశాడు. ఈమెకు ఒక సోదరి, ఒక సోదరుడు ఉన్నారు.

ఈమెకు 1987లో బిజినెస్‌మ్యాన్‌ మోహన్‌గుప్తతో పెళ్ళయింది. వీరికి నలుగురు కూతుర్లు.వారి పేర్లు శిఖా, యస్వీ, శోభిక, ఇంకా రియా.  అరుణ సామాజిక మాధ్యమాలలో గుర్తింపు తెచ్చుకుంది.<ఈనాడు.వసుంధర.22 September 2024.
## కెరీర్
మ్యూజిక్, డ్యాన్స్ అకాడమీలో ఈమెను చూసిన దర్శకుడు భారతీరాజా సినిమాలో నటించమని అడిగాడు. మొదట్లో తటపటాయించినా తర్వాత ఆ అవకాశాన్ని వదులుకోలేదు. ఆ సినిమా సీతాకోక చిలుక. ఈ సినిమా మంచి విజయం సాధించింది.

## నటించిన తెలుగు చిత్రాలు

* సీతాకోకచిలుక (1981) (తొలి పరిచయం)
* జేగంటలు (1981)
* జస్టిస్ చౌదరి (1982)
* అడవి సింహాలు (1983)
* ఆలయశిఖరం (1983)
* అగ్నిజ్వాల (1983)
* కళ్యాణ వీణ (1983)
* పుత్తడి బొమ్మ (1983)
* రాకాసిలోయ (1983)
* డార్లింగ్ Darling డార్లింగ్ (1983)
* ముగ్గురమ్మాయిల మొగుడు (1983)
* రారాజు (1984)
* డాకు (1984)
* శ్రీవారికి ప్రేమలేఖ (1984)
* బొబ్బిలి బ్రహ్మన్న (1984)
* రావు - గోపాలరావు (1984)
* స్వాతి (1984)
* మూడిళ్ళ ముచ్చట (1985)
* దొంగల్లో దొర (1985)
* అరుణ కిరణం (1986)
* ఆత్మబంధువు (1986)
* చంటబ్బాయ్ (1986)
* దేశోద్ధారకుడు (1986)
* శ్రీమతి ఒక బహుమతి (1987)
* భానుమతి గారి మొగుడు (1987)
* శృతిలయలు (1987)
* సంసారం ఒక చదరంగం (1987)
* స్వర్ణకమలం (1988)
* ఇన్స్‌పెక్టర్ ప్రతాప్ (1988)
* అత్తకు యముడు అమ్మాయికి మొగుడు (1989)
* అడవిలో అర్ధరాత్రి (1989)
* గీతాంజలి (1989)
* ప్రజాప్రతిఘటన (1990)

## మూలాలు

## బయటి లంకెలు
* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:ఆర్య వైశ్యులు
వర్గం:1965 జననాలు
పోచంపల్లి చేనేత వస్త్రాలు

హైదరాబాద్ మహానగరానికి అతి చేరువలో వున్న చేనేత బట్టల తయారీ కేంద్రము చేనేతే బట్టలకు చాల ప్రసిద్ధి గాంచినది నల్గొండ జిల్లాలోని  పోచంపల్లి.  ఇక్కడ తయారవుతున్న వస్త్రాలలో ముఖ్యమైనవి,  చీరలు, బెడ్ షీట్లు, టవల్లు వంటివి ప్రధానమైనవిగా చెప్పుకోవచ్చు. వైవిద్యమైన డిజైన్లలో ఒక ప్రత్యేకతను చాటుకొంటున్న ఈ పోచంపల్లి చేనేత వస్త్రాలు అందంలోను, ఆధరణలోను, మన్నికలోను తమ ప్రత్యేకతను చాటుకొంటున్నాయి.  శతాబ్ధాలుగా వున్న ఈ వస్త్ర ప్రపంచము కాల గమనములో అనేక ఆటుపోట్లకు గురై ప్రస్తుతం ఒక మంచి మార్గములో ప్రయాణము కొనసాగిస్తున్నది.

‘ఇండియా హ్యాండ్లూమ్ బ్రాండ్’ను సాధించడం ద్వారా పోచంపల్లి చేనేత పార్కుకు దేశంలోనే అరుదైన గుర్తింపు లభించింది. స్థూల జాతీయోత్పత్తిలో కీలకపాత్ర పోషిస్తూ అనేక మందికి ఉపాధి కల్పిస్తున్న చేనేత రంగాన్ని ప్రోత్సహించేందుకు కేంద్రం ఈ బ్రాండ్‌ను ప్రవేశపెట్టింది.కేంద్ర ప్రభుత్వం గత ఆగస్టు 7న ప్రవేశపెట్టిన ఈ బ్రాండ్ తొలిసారిగా నల్లగొండ జిల్లా పోచంపల్లి ఇక్కత్ ఉత్పత్తులకు దక్కింది. ఈ గుర్తింపుతో పోచంపల్లి చేనేత ఉత్పత్తులకు ఇకపై అంతర్జాతీయ వస్త్ర మార్కెట్‌లో గిరాకీ మరింత పెరిగే అవకాశముంది. 

ఈ బ్రాండ్ ఉన్న చేనేత ఉత్పత్తులను మాత్రమే విదేశాలకు ఎగుమతి చేసేందుకు ఇకపై అవకాశం ఉంటుంది. చీరలు, డ్రెస్ మెటీరియల్, బెడ్‌షీట్లు, శాలువాల తయారీలో దేశంలో పేరెన్నికగన్న చేనేత ఉత్పత్తులకు మాత్రమే ఈ బ్రాండ్‌ను ఇవ్వాలని నిర్ణయించారు. తెలుగు రాష్ట్రాల నుంచి చీరల విభాగంలో పోచంపల్లి, వెంకటగిరి, ఉప్పాడ, సిద్దిపేట, నారాయణపేట, మంగళగిరి, ధర్మవరం; డ్రెస్ మెటీరియల్స్, దుప్పట్లు విభాగంలో పోచంపల్లి ఇక్కత్ ఉత్పత్తులకు ‘ఇండియా హ్యాండ్లూమ్ బ్రాండ్’ పొందే అవకాసమున్నది.  అయితే ఆయా ఉత్పత్తులకు సంబంధించిన నమూనాలను పరీక్షించిన తర్వాతే బ్రాండ్ వినియోగించేందుకు అనుమతి ఇస్తామని కేంద్ర చేనేత, వస్త్ర పరిశ్రమ శాఖ ఆధ్వర్యంలోని టెక్స్‌టైల్ కమిటీ ప్రకటించింది.

పోచంపల్లి ఇక్కత్‌కు గుర్తింపు

 ‘ఇండియా హ్యాండ్లూమ్ బ్రాండ్’ కోరుకునే ప్రాథమిక చేనేత సహకార సంఘాలు, చేనేత పార్కులు, మహిళా స్వయం సహాయక సంఘాలు దరఖాస్తు చేసుకునే వీలు కల్పిం చారు. ఈ నేపథ్యంలో పోచంపల్లి చేనేత పార్కు.. తాము ఉత్పత్తి చేస్తున్న ఇక్కత్ చీరలు, బెడ్‌షీట్లు, డ్రెస్ మెటీరియల్‌కు బ్రాండ్ అనుమతి కోరింది. వస్త్ర ఉత్పత్తిలో ఉపయోగించే దారం, రంగుల నాణ్యత, డిజైన్లలో నవ్యత, పర్యావరణం, ధరించే వారి ఆరోగ్యంపై ఆయా ఉత్పత్తుల ప్రభావం తదితరాలపై టెక్స్‌టైల్ కమిటీ శల్య పరీక్షలు చేసి పోచంపల్లికి ‘బ్రాండ్’ పట్టం కట్టింది. దీంతో ఇకపై పోచంపల్లి అన్ని ఉత్పత్తులపై ‘ఇండియా హ్యాండ్లూమ్ బ్రాండ్’ లోగోను వినియోగించుకోవచ్చు.

ప్రస్తుతం పోచంపల్లి ఉత్పత్తులు ఢిల్లీ, చెన్నై, ముంబై, పుణే వంటి నగరాలతో పాటు అమెరికా, సింగపూర్, ఐరోపా దేశాలకు ఎగుమతి అవుతున్నాయి. రిలయన్స్ ట్రెండ్స్, మధుర కోట్స్, ఆదిత్య బిర్లా తదితర సంస్థలు పెద్దఎత్తున కొనుగోలు చేసి మార్కెటింగ్ చేస్తున్నాయి. పోచంపల్లి చేనేతపార్కులో 350 మంది కళాకారులు పనిచేస్తుండగా.. ఏటా రూ.5 కోట్ల మేర లావాదేవీలు జరుగుతున్నాయి. ఇప్పుడు బ్రాండ్ దక్కడంతో లావాదేవీలు రూ.7 కోట్లకు పెరగవచ్చని అంచనా వేస్తున్నారు. బ్రాండ్ రావడంతో పోచంపల్లి ఉత్పత్తులకు డిమాండ్ పెరగడంతోపాటు యువతకు ఈ రంగంలో ఉపాధి అవకాశాలు మెరుగవుతాయి.   చేనేత పార్కుకు బ్రాండ్ దక్కడంపై పరిశ్రమల శాఖ మంత్రి జూపల్లి కృష్ణారావు అభినందనలు తెలిపారు.

## మూలాలు
సాక్షి, హైదరాబాద్

వర్గం:హస్తకళలు
గ్నూ కోర్ యుటిలిటీస్

**గ్నూ కోర్ యుటిలిటీస్** లేదా కోర్‌యుటిల్స్ అనేది గ్నూ సాఫ్ట్‌వేర్ యొక్క ప్యాకేజీ, ఇందులో యునిక్స్-వంటి నిర్వాహక వ్యవస్థలకు అవసరమైన (cp, rm, ls వంటి) అనేక ప్రాథమిక పనిముట్లను కలిగివుంటుంది. ఇది ఇంతకు ముందున్న textutils, shellutils,, fileutils వంటి వేరు వేరు ప్యాకేజీలను కలిపివున్న సంయుక్త ప్యాకేజీ.GNU ఆపరేటింగ్ సిస్టమ్ యొక్క ప్రాథమిక ఫైల్, షెల్, టెక్స్ట్ మానిప్యులేషన్ యుటిలిటీస్ GNU కోర్ యుటిలిటీస్. 

లినక్స్ సిస్టమ్ అడ్మినిస్ట్రేటర్ యొక్క అత్యంత ప్రాథమిక, రెగ్యులర్ గా ఉపయోగించే అనేక టూల్స్ ని కలిగి ఉంటుంది. వారి ప్రాథమిక విధులు ఒక Linux కంప్యూటర్ నిర్వహణకు అవసరమైన అనేక విధులను నిర్వహించడానికి అనుమతిస్తాయి, వీటిలో టెక్ట్స్ ఫైళ్లు, డైరెక్టరీలు, డేటా స్ట్రీమ్ లు, నిల్వ మీడియా, ప్రాసెస్ నియంత్రణలు, ఫైల్ వ్యవస్థలు, ఇంకా ఎన్నింటినో నిర్వహిస్తుంది.

ఈ టూల్స్ అనివార్యం ఎందుకంటే అవి లేకుండా, ఒక Unix లేదా Linux కంప్యూటర్ పై ఏ ఉపయోగకరమైన పనిని సాధించడం అసాధ్యం

ప్రతి ఆపరేటింగ్ సిస్టమ్‌లో ఉనికిలో ఉండే కోర్ యుటిలిటీస్ ఇవి

వెర్షన్ 8.3లో గ్నూ కోర్యుటిల్స్ అన్నింటినీ డీకోడ్ చేయడానికి ఇది దీర్ఘకాలిక ప్రాజెక్ట్.

ఇందులో జెండాలు (ఫ్లాగ్స్) , ఐచ్ఛికాలు, స్థానికీకరణ, మొదలైన వాటి కొరకు సెటప్ దశలు 

అమలు పరామితులను సెట్ చేయడం కొరకు ఇన్ పుట్ రీడ్ చేసే ఆర్గుమెంట్ పార్సింగ్ ఫేజ్

ఒకటి లేదా అంతకంటే ఎక్కువ syscalls కొరకు ఇన్ పుట్ తయారు చేసే ప్రాసెసింగ్/అమలు దశ

అడ్డంకులను చెక్ చేయడానికి, అమలు చేయడంలో విఫలం కావడానికి అనేక అవకాశాలు

సమస్య ాస్థానం గురించి ప్రత్యేక నిష్క్రమణ స్థితి సూచన

EXIT_FAILURE అనేది సాధారణ, సాధారణంగా ఉపయోగించటం .

విఫలమైన అమలు తరువాత ఫీడ్ బ్యాక్ అందించడం 

కమాండ్ లైన్ యుటిలిటీస్ యొక్క డిజైన్ ని అన్వేషించే ప్రోగ్రామర్ ల కొరకు రెండు అంకాలు (ఫేజ్ ) పూర్తి అయినాయి. 

ఫేజ్ 1 [పూర్తి] - ప్రతి యుటిలిటీ లో నేమ్ స్పేస్, అమలు అవలోకనం గురించి చర్చించే ఒక ప్రత్యేక పేజీ ఉంటుంది.

ఫేజ్ 2 [పూర్తి] - ముఖ్యమైన డిజైన్ నిర్ణయాలు, అల్గారిథమ్స్ గురించి విస్తృత చర్చ. ట్రేసింగ్ యుటిలిటీ వంశావగారం రెండూ UNIX, ప్రారంభ Coreutils నుండి. కంటెంట్ ని మరింత సహకారాత్మకంగా పోర్టింగ్ చేయడం మరింత ఉపయోగకరమైన దానికి సోర్స్ వాక్ త్రూని పెంచడం సోర్స్ కోడ్ ఎవల్యూషన్ విజువలైజర్ సృష్టించడం

ఫేజ్ నిరవధికం- ప్రతి యుటిలిటీ కొరకు లైన్ బై లైన్ కోడ్ వాక్ త్రూ దీర్ఘకాలంపాటు పూర్తి చేయబడుతుంది.

గ్నూ కోరుటిల్స్ దాని దోషాలను కలిగి ఉంది. ఈ యుటిలిటీలలో చాలా వరకు 30 ఏళ్ళకు చేరుకుంటున్నాయి, సంవత్సరాలుగా చాలా మంది వ్యక్తుల పునర్విమర్శలను కలిగి ఉన్నాయి.

కొన్ని గ్నూ కోర్  యుటిలిటీస్  ఉదాహరణలు 

## మూలాలు

వర్గం:గ్నూ ప్రాజెక్టు సాఫ్ట్‌వేర్
రోగశుశ్రూష

**నర్సింగ్** లేదా **రోగశుశ్రూష** అనేది జీవితం యొక్క ఆరోగ్యం, నాణ్యత సాధించడానికి, కాపాడేందుకు లేదా తిరిగి కోలుకొనేందుకు వ్యక్తుల, కుటుంబాల, సంఘాల యొక్క సంరక్షణపై దృష్టి పెట్టే ఆరోగ్య సంరక్షణ రంగంలోని ఒక వృత్తి.

## నర్సింగ్ చరిత్ర
గ్రీసులో వందల సంవత్సరాల క్రితం అనారోగ్యంతో ఉన్న వ్యక్తులు దేవాలయాలకు వెళ్ళేవారు, అక్కడ పురుషులు, మహిళలు వారికి సహాయపడేవారు. వారు పువ్వులు, ఇతర వస్తువుల ద్వారా మందులు తయారు చేసేవారు. 

క్రీ.పూ ఐదవ శతాబ్దంలో, సుమారు 2400 సంవత్సరాల క్రితం, గ్రీకులలో ఒకడైన హిప్పోక్రేట్స్ ప్రజలు ఎందుకు అనారోగ్యం పాలవుతారు, వారిని బాగుచేయటం ఎలా అనే దానిపై ఆసక్తిని చూపించాడు. ఈయన 70కి పైగా పుస్తకాలను వ్రాశాడు, ఆరోగ్య సంరక్షణ అధ్యయనానికి సంబంధించి ప్రపంచంలోని మొదటి వ్యక్తులలో ఒకరు. అందుకే ఇతనిని తరచుగా "పశ్చిమ వైద్యశాస్త్ర పితామహుడు" అని పిలుస్తారు.

మతం కూడా నర్సింగ్ చరిత్రలో ముఖ్యమైనది. యేసు క్రీస్తు అనారోగ్య ప్రజలకు సహాయపడాలి అని బోధించాడు. మధ్య యుగాలలో, క్రైస్తవ చర్చి మరిన్ని ఆసుపత్రులు తెరిచింది. ముస్లింలు బాగ్దాద్, డమాస్కస్ లో కొన్ని తెరిచారు. ముస్లిం ఆస్పత్రులు ఏ దేశం లేదా ఏ మతానికి చెందిన ప్రజలకైనా సహాయపడ్డాయి.

## ఇవి కూడా చూడండి
ఫ్లోరెన్స్ నైటింగేల్ - ప్రపంచ ప్రసిద్ధిచెందిన ఒక నర్సు

## మూలాలు

వర్గం:నర్సింగ్
వర్గం:వైద్యము
సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్

**సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది సికింద్రాబాద్ రైల్వే స్టేషను, విశాఖపట్నం రైల్వే స్టేషను మధ్య నడుస్తుంది.

## జోను, డివిజను
ఈ ప్యాసింజర్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది.
### రైలు సంఖ్య
రైలు నంబరు: 08502⇒08500
### తరచుదనం (ఫ్రీక్వెన్సీ)
ఈ రైలు వారానికి ఒక రోజు (బుధవారం) నడుస్తుంది.
## ప్రత్యేక సేవలు
### 2016
ప్రయాణీకుల రద్దీ ననుసరించి తిరుగు ప్రయాణంలో రైలు నంబరు: 08502 సికింద్రాబాద్ - విశాఖపట్నం తత్కాల్ స్పెషల్ ఎక్స్‌ప్రెస్ 2016, ఫిబ్రవరి 3 వ, 10 వ, 17 వ, 24 వ తారీఖులలో, 2016 మార్చి 2వ, 9 వ, 16 వ, 23 వ, 30 వ తారీఖులలో (బుధవారాలు) 16:30 గంటలకు సికింద్రాబాద్ బయలుదేరి మరుసటి రోజు ఉదయం 06:50 గంటలకు విశాఖపట్నం చేరుకుంటుంది.

ఈ క్రమంలో, ఈ ప్రత్యేక రైళ్లు దువ్వాడ, అనకాపల్లి, తుని, సామర్లకోట, రాజమండ్రి, తాడేపల్లిగూడెం, ఏల్లూరు, విజయవాడ, ఖమ్మం, వరంగల్, కాజీపేట స్టేషన్ల వద్ద రెండు దిశలలో ఆగుతుంది.

ఈ ప్రత్యేక రైలు 22 కోచ్‌లు కలిగి ఉంటుంది. వీటిలో ఒక ఏసీ టూ టైర్, మూడు ఏసీ త్రీ టైర్, పది స్లీపర్ తరగతి, ఆరు సాధారణ రెండవ తరగతి, రెండు రెండవ తరగతి లగేజీ కం బ్రేక్ వ్యాన్ కోచ్‌లు ఉంటాయి.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:తూర్పు తీర రైల్వే జోన్
వర్గం:తూర్పు తీర రైల్వే ఎక్స్‌ప్రెస్ రైళ్ళు
బుడితి కంచు, ఇత్తడి పని

**బుడితి కంచు, ఇత్తడి పని** అనేది శ్రీకాకుళం జిల్లా లోని సారవకోట మండలానికి చెందిన బుడితి గ్రామంలో నెలకొన్ని ఉన్న పరిశ్రమ. ఈ గ్ర్రామంలో కంచు, ఇత్తడి, గంట లోహం తయారుచేస్తారు. అనేక పాత్రలు, దేవుని గుడిలో వాడే పాత్రలు, గంటలు తయారుచేసే లోహం తయారుచేస్తారు.
## విశేషాలు
శ్రీకాకుళంలో బుడితి అనే గ్రామం కంచర వృత్తికి అత్యంత ప్రాధాన్యతనిస్తోంది. కనుకనే "బుడితిత్తడి" అని అక్క డి ఇత్తడి వస్తువులకు పేరు. దాదాపు 250 కుటుంబాలు ఇదే వృత్తిపై ఆధారపడి జీవిస్తుంటాయి. రాష్ట్ర వ్యాప్తంగా స్పోర్ట్స్ షాపులలో విక్రయిస్తున్న షీల్డులను ఎక్కువగా వీరే పంపిణీ చేస్తారు. సరికొత్త డిజైన్లతోపాటు ఫినిషింగ్ బాగా ఉంటుందనే పేరు వీరి వస్తువులకు ఉంది.
## ఇత్తడి పరిశ్రమ
ఈ ప్రాంతం ఇత్తడి పరిశ్రమకు ప్రసిద్ధి చెందినది. ఇచట స్థానికులు మిశ్రమలోహాలను వివిధ ఆకృతులలో రూపుదిద్దిటకు నిరంతరం శ్రమిస్తారు. ఇత్తడి ఒక మిశ్రమ లోహము. దీనిలో ముఖ్యంగా రాగి, జింకు ఉంటాయి. ఇత్తడి లోహమును ముద్దలుగా మార్చి దానినుండి పలుచటి రేకులుగా మార్చి తదుపరి వస్తువుల తయారీ కొరకు ఉపయోగిస్తారు. వీటిని వస్తువులతో పాటుగా దేవాలయాలలో కూడా అధికంగా వినియోగిస్తారు. ఈ ఆకారాలు నవీనంగా సొంపుగానూ, సాంప్రదాయంగా మెరుస్తూ ఉంటాయి. ఈ కళ ద్వారా తయారైన పాత్రలు సాంప్రదాయకంగా వంటల కొరకు, ఉపయోగిస్తారు. ఇవి సామాన్య ఇంటిలో కళాఖండాలుగా భాసిల్లుతున్నాయి. అన్ని వస్తువులూ ఇత్తడి లోహంతో తయారుచేస్తారు. వీటిలో కొన్ని వక్రములు, సరళరేఖలు వంటి జ్యామితీయ ఆకృతులతో కూడుకొని ఉంటాయి. అనేక మంది కళాకారులు పుష్ప నమూనాలను కూడా ఇత్తడి వస్తువులతో తయారుచేస్తారు. ఈ పరిశ్రమ బుడితి గ్రామంలో ఉన్నందున ఈ వస్తువులను "బుడితిత్తడి" అని కూడా పిలుస్తారు. ఈ వస్తువులు తయారుచేయడం అనేది కొత్తగా సృష్టించబడిన పనికాదు. ఇది చాలా కాలంగా ఈ గ్రామంలో కొనసాగుతున్న పరిశ్రమ. ప్రస్తుతం రాష్ట్రప్రభుత్వ ప్రయత్నాల వల్ల ఈ పరిశ్రమ బహుళ ప్రజాదరణ పొందినది. పురాతనంగా కొనసాగుతున్న ఆకృతులు, నవీన శైలులతో తయారైన ఆకృతులు చూపరులను కట్టి పడేస్తాయి. సొగసైన మనోహరంగా ఉన్న సన్నని మెడ గల పాత్రలు, అద్భుత ఆకారాలతో కూడుకున్న వస్తువులు బుడితి కళ యొక్క ప్రధాన లక్షణాలు. వంటపాత్రలు, పూల కుండీలు, అలంకరణ ముక్కలు ఇచట విస్తారమైన కళారూపాలతో అందుబాటులో ఉన్నాయి.
## చేరుకొనే మార్గాలు
* బస్సు ద్వారా: శ్రీకాకుళం ఆర్.టి.సి కాంప్లెక్స్ నుండి శ్రీముఖలింగం వెళ్ళే మార్గంలో ఈ గ్రామం ఉంది. శ్రీకాకుళం నుండి సుమారు 40 కి.మీ దూరంలో ఉంది. ఈ గ్రామానికి వెళ్ళడానికి తరచుగా శ్రీముఖలింగం వెళ్ళే బస్సులు దొరుకుతాయి.
* రైలు ద్వారా: తిలారు రైల్వే స్టేషన్ లో దిగితే అక్కడి నుండి సుమారు 13 కి.మీ దూరంలో గల ఈ గ్రామానికి బస్సులో ప్రయాణం చేయాలి.
## చిత్రమాలిక

బొమ్మ:ajjaram.jpg|ఇత్తడి బిందెల తయారీలో కార్మికుడు
బొమ్మ:Copper decorative article .JPG|తయారు కాబడి ఉన్న వివిధ రకాల ఇత్తడి (ఇస్త్రీ పెట్టెలు, పళ్లెములు, పూజా బల్లలు, అలంకరణ సామగ్రి) వస్తువులు

## మూలాలు

## ఇతర లింకులు
* Budithi in Srikakulam district is famous for Ittadi (Bronze Idols) art - ఈటీవీ వీడియో, యూట్యూబ్ లో

వర్గం:భారతీయ హస్తకళలు
వర్గం:శ్రీకాకుళం జిల్లా
వర్గం:ఆంధ్రప్రదేశ్ భౌగోళిక గుర్తింపులు
ముద్దు రామకృష్ణయ్య

**ముద్దు రామకృష్ణయ్య **కరీంనగర్ జిల్లా మంథనికి చెందిన విద్యావేత్త. 1907లో మంథనిలో జన్మించాడు. ఆయన తండ్రి ముద్దు రాజన్న, తల్లి ముద్దు అమ్మాయి. 1946లో బ్రిటన్లోని లీడ్స్ విశ్వవిద్యాలయం నుండి విద్యలో మాస్టర్స్ డిగ్రీ (ఎం.ఇడి., ) పొందాడు. 1950వ దశకంలో అనేక దేశాలు తిరిగాడు. ఆసియా, ఆస్ట్రేలియా, ఐరోపా, అమెరికా ఖండాలలోని పలుదేశాలు పర్యటించి, అక్కడి విద్యావిధానాలు అధ్యయనం చేశాడు. మన దేశపు విద్యారంగంలో అనేక సంస్కరణలు ప్రవేశపెట్టాడు. నేటికీ ఇతని విధానాలు కొన్ని అమలులో ఉన్నాయి. నిరక్షరాస్యతా నిర్మూలన కొరకు 'ఈచ్ వన్ టీచ్ వన్' ఉద్యమాన్ని జీవిత పర్యంతం కొనసాగించిన గొప్ప విద్యావేత్త. తాను విదేశాలలో చదువుకొవడానికి వెళ్ళినప్పుడు ఎదురైన అనుభవాలతో *నా ప్రథమ విదేశీ యాత్ర * అను పుస్తకాన్ని వెలువరించాడు. 

## మరణం
ముద్దు రామకృష్ణయ్య 1985 అక్టోబరు 21వ తేదిన మరణించాడు.

## మూలాలు

వర్గం:1907 జననాలు
వర్గం:1985 మరణాలు
వర్గం:పెద్దపల్లి జిల్లా విద్యావేత్తలు
నిర్మల్ చిత్రపటాలు

**నిర్మల్ చిత్రాలు** తెలంగాణ రాష్ట్రంలోని ఆదిలాబాదు జిల్లా నందుగల నిర్మల్ పట్టణంలో తయారవుతున్న హస్తకళ. ఈ చిత్రాలు బంగారు రంగులతో కూడుకొని ఉంటాయి
## విశేషాలు
ఈ చిత్రాలు సహజంగా వివిధ రంగులతో ఉండి చూడడానికి ఆకర్షణీయంగా ఉంటాయి. ఈ చిత్రాలను చెట్ల రసాల్ని, పువ్వులనుండి తీసిన రంగులను వాడుకొని కళాకారులు వేస్తారు. వర్ణచిత్రాల్ని కొత్త అందాల్లో సజీవ రీతుల్లో చిత్రించగల నేర్పుగలవారు నిర్మల్ కళాకారులు.
## చరిత్ర
కాకతీయుల సామంతరాజు నిమ్మనాయుడు పద్మనాయక వంశానికి చెందినవాడు. స్వతంత్ర రాజ్యంగా ప్రకటించుకొని నిర్మల్ ప్రాంతాన్ని పాలించాడు. కళారాధన, కళాపోషణ అభిమాన వ్యాపకాలుగా గల నిమ్మనాయుడు మరట్వాడ ప్రాంతంలో నివసించే "నకాశి" కళాకారులను రప్పించి వారికి ఉపాధి కల్పించాడు. "నకాశి" కళాకారులకు కసుబా ప్రాంతంలో గృహాలు నిర్మించాడు. సారగమ్మ దేవాలయం కసుబాకు తూర్పున అభిముఖంగా ఉన్న గ్రామదేవత. సారగమ్మ దేవాలయం వెనుక నకాని కళాకారుల నివాసగృహాలున్నాయి. వీరు తయారుచేసిన బొమ్మలు, ఏరు వేసిన చిత్రాలు పొరుగు రాజ్యాధిపతులను ఆకట్టుకోవడం వీరి సృజనాత్మక కళా వైశిష్ట్యానికి మచ్చుతునకగా నిలిచాయి. ఇక్కడి కళాఖండాలు, బొమ్మలు 17వ శతాబ్దంలోని ఇరుగు విరుగు రాజులైన నిజాం రాజులు, మహారాష్ట బోంస్లేరాజులు, గోండు రాజులు బహమనీ సుల్తానులు, వెలమరాజులు మొదలగు ఎందరో రాజులకు ఇవి ప్రీతి పాత్రమైనాయి. నిమ్మనాయుడి ఆదరణతో నకాశి కుటుంబీకులకు గౌరవవూపదమైన జీవనోపాధి లభించింది. ఆయన పాలనలో నిర్మల్ పేరు నాలుగు దిక్కులా వ్యాపించి విశ్వవ్యాప్తమైంది. వీరి అనంతరం పాలించిన శ్రీనివాసరావు, జలపతిరావు, వెంగళరావు, కుంటి వెంకవూటాయుడు, థంసా ఈ కుటుంబాలను ఆదుకొని నిర్మల్ కళలు అంతరించిపోకుండా వెన్నుదన్నుగా నిలిచారు. వీరి కళాఖండాలను నిశితంగా పరిశీలిస్తే శాతవాహన కాలం నుండే ఈ కళ పరంపరగా వస్తున్నట్లు తెలుస్తుంది. అజంతాలోని వర్ణచివూతాలను పోలిన బొమ్మలు వేయడమే ఇందుకు సాక్ష్యం.

ఈ నిర్మల్ నాకాశి కుటుంబాల నుండి ఒక కళాకారుని కుతుంబం ఈ చిత్రకళలో వివిధ శైలులను చేర్చి నిర్మల్ చిత్రాల ఖ్యాతిని పెంచారు. నిర్మల్ కళాకారులు కర్ణాటక నుండి ఈ ప్రాంతానికి వచ్చారు. కొయ్యబొమ్మలు, చిత్రాలను ఆద్భుతంగా తయారుచేసి ఆ ప్రాంతనామాన్ని చరిత్రలో నిలిపారు. కొయ్యబొమ్మల తయారీ నకాశీ కుటుంబాల ద్వరా తయారవుతున్నాయి. కానీ చిత్రకళ మాత్రం బ్రహ్మరౌతు పద్మారావు ద్వారా సంప్రదాయాన్ని కొనసాగిస్తున్నారు. ఈ చిత్రాలను డ్యూకో రంగులనుపయోగించి చెక్కతో చేసిన చట్రాలపై వేస్తారు. ఈ చట్రాల పరిమాణం 1.6 అడుగులు X 1 అడుగు ఉంటాయి. ఈ చిత్రాలు బహుమతులుగా ఎక్కువగా ఉపయోగిస్తుంటారు. ఈ చిత్రాలలో గీతోపదేశం, కృష్ణుడు, మీరాబాయి వంటి ఇతిహాసాలు, చేపలవాడు వలతో ఉన్నట్లు ఉన్నవి ఉంటాయి. అచట 150 వివిధ రకాల శైలులతో చిత్రాలు లభ్యమవుతాయి.

1948లో పద్మారావు తండ్రి గారైన రాజేష్, బూసాని రాములు కలసి "నిర్మల్ ఇండస్ట్రీస్"ను హైదరాబాదు నగరంలోని ఖైరతాబాదు ప్రాంతంలో నెలకొల్పారు. ఈ సంస్థలో ఉత్పత్తి చేయుటయే కాకుండా నకాశి కళాకారులు తయారుచేసిన బొమ్మలు, చిత్రాలను విక్రయిస్తారు.

## లభ్యత
ఈ చిత్రాలు ఆంధ్ర ప్రదేశ్ హస్తకళల అభివృద్ధి కార్పొరేషన్ "లేపాక్షి"లో కూడా లభ్యమవుతాయి.
## చిత్రమాలిక

File:Nirmal painting.jpg|
File:Kaapaneedu.jpg|


## ఇవి కూడా చూడండి

* భారతీయ చిత్రకళ
* చిత్రలేఖన చరిత్ర
* కళా ఉద్యమం

## మూలాలు

## ఇతర లింకులు
* ఆదిలాబదు జిల్లా సమాచారం, నిర్మల్ చిత్రాలు
* NIRMAL TOYS AND PAINTINGS-1
* NIRMAL TOYS AND PAINTINGS-2
* Nirmal Handicrafts || Shramaika Jeevanam - 05-07-2014 - 99tv
* ఆన్లైన్ షాపింగ్ లో చిత్రాలు

వర్గం:భారతీయ హస్తకళలు
వర్గం:తెలంగాణ భౌగోళిక గుర్తింపులు
వర్గం:భారతీయ చిత్రకళ శైలులు‎
గుంటూరు సన్న మిరపకాయ

**గుంటూరు సన్న మిరపకాయ** (Guntur Sannam) లేదా ***కాప్సికం అన్నమ్'' వర్. ''లాంఘమ్*** (Capsicum annuum var. Longhum), కు ప్రపంచ వ్యాప్తంగా డిమాండ్ వున్న మిరప జాతి. ఇది ఆంధ్ర ప్రదేశ్ లోని గుంటూరు జిల్లా లోనూ, తెలంగాణ లోని వరంగల్ జిల్లా, ఖమ్మం జిల్లా లలో పండిస్తారు. 
## మూలం
గుంటూరు సన్నం మిరపకాయ "కాప్సికం ఆన్నం" జాతికి చెందినది. ఇది భారతదేశంలో ప్రముఖ వాణిజ్య పంట. దీనిని ఆహార పదార్థాలలోనూ, వంటలలోనూ ఉపయోగిస్తాఅరు. వీటిలో ఎండు మిరపకాయలు ఎక్కువ ప్రసిద్ధి చెందాయి.

మిరపకాయలు భారతీయులకు సుమారు 400 సంవత్సరాలుగా తెలుసు. ప్రపంచవ్యాప్తంగా భారతదేశం ఈ పంట సాగుచేయడంలో మొట్ట మొదటి స్థానం ఆక్రమిస్తుంది. భారతదేశంలో ఆంధ్రప్రదేశ్, తెలంగాణ రాష్ట్రాలు 46 శాతం మిరపకాయలను ఉత్పత్తి చేస్తున్నాయి. శబ్దోత్పత్తి ప్రకారం చూస్తే ఈ మిరపకాయ ఆంధ్ర ప్రదేశ్ లోని గుంటూరుకు చెందినది కావడం వల్ల దానికి ఆ పేరుతో పిలుస్తారు. ఈ మిరపకాయలు సన్నంగా ఉండడం వల్ల "గుంటూరు సన్న మిరపకాయలు"గా వ్యవహరిస్తారు.

ఈ ప్రాంత మిరపకాయ సామర్థ్యాన్ని గుర్తించిన ఆంధ్రప్రదేశ్ ప్రభుత్వం "రీజనల్ రీసెర్చ్ స్టేషన్"ను గుంటూరు వద్ద మూడు దశాబ్దాల క్రియం నెలకొల్పారు. ఈ సంస్థ మిరపకాయల రకాలను, నాణ్యతను గూర్చి పరిశోధన చేస్తుంది. కొన్ని దశాబ్దాలుగా గుంటూరు మిరపకాయలకు ప్రసిద్ధి చెందినది కనుక ఆ మిరపకాయల పూర్వలగ్నం "గుంటూరు"గా మారింది.

ప్రస్తుతం ఈ మిరప పంట ప్రముఖ వాణిజ్య పంటగా మారింది. దీనిపై అనేక వేలమంది ప్రజలు ఆధారపడి వారి జీవనం కొనసాగిస్తున్నారు.

## లక్షణాలు
ఈ మిరపకాయ ప్రత్యేక లక్షణాలు కలిగి యుండడం వల్ల దేశ విదేశాలలో ప్రఖ్యాతి పొందించి. ఈ మిరపకాయను సాధారణంగా "S4 రకం మిరపకాయ"గా పిసుస్తారు. దీనిని వంటలలో తీక్షణమైన కారం కోసం, కాప్సైచిన్ తయారీకి వాడుతారు. దీని యొక్క ముఖ్య లక్షణాలు ఈ క్రింది విధంగా ఉంటాయి.
* గుంటూరు సన్న మిరపకాయ "కాప్సికం అన్నం" వార్ "లాంఘం" జాతికి చెందినది. దీని పొడవు 5 నుండి 15&nbsp;cm, వ్యాసం 0.5 నుండి 1.5 వరకు ఉంటుంది. 
* ఈ మిరప తొక్క దళసరిగానూ, ఎరుపురంగుతో కూడి కారంగా ఉంటుంది.
* ఈ మిరప తీవ్రమైన కారం కలిగియుండి స్కావిల్ స్కేలులో తీవ్రత విలువ 35,000 నుండి 40,000 వరకు ఉంటుంది. 
* ఈ మిరపకాయ ఎరుపుగా ఉండి ఆస్తా రంగు విలువ సుమారు 32.11 ఉంటుంది.
* ఈ మిరపకాయలో కాప్సైచిన్ పదార్థం సుమారు 0.226% ఉంటుంది.
* ఈ మిరపకాయలో ఎక్కువగా విటమిన్-సి (185&nbsp;mg/100&nbsp;g), ప్రోటీన్ (11.98&nbsp;g/100&nbsp;g) ఉంటాయి.
## ప్రపంచ ప్రఖ్యాతి
గుంటూరులోని వ్యవసాయ పరిశోధన కేంద్రమైన ‘లాం’లో పుట్టిన చిన్న మిరపకాయ ఇప్పుడు ప్రపంచ నలుమూలల్లో పేరు ప్రఖ్యాతలు తెచ్చిపెట్టింది. ‘లాం’ వ్యవసాయ పరిశోధన కేంద్రం 1962లో జి-4 పేరుతో విడుదల చేసిన ఈ మిరపరకానికి జియోగ్రాఫికల్ ఇండికేషన్ గుర్తింపు లభించింది. జియోగ్రాఫికల్ ఇండికేషన్ గుర్తింపు వల్ల ఇక నుంచి ప్రపంచంలో ఎక్కడ మిర పను పండించిన గుంటూరు సన్నాలనే వాడతారనడంలో ఎలాంటి సందేహం లేదు.

## ఇవి కూడా చూడండి
* గుంటూరు
* గుంటూరు మిరపకాయ

## మూలాలు

వర్గం:వృక్ష శాస్త్రము
వర్గం:సొలనేసి
వర్గం:ఆంధ్రప్రదేశ్ భౌగోళిక గుర్తింపులు
గద్వాల్ చీర

alt=గద్వాల చీర|thumb|గద్వాల చీర
alt=గద్వాల చీరలు|thumb|గద్వాల చీరలు
**గద్వాల్ చీర** భారతదేశం లోని మహబూబ్ నగర్ జిల్లాలో తయారవుతున్న సాంప్రదాయక చీర . ఇవి జరీ తోకూడుకొని ప్రసిద్ధి పొందాయి. బ్రొకేడ్ శారీస్, కాంట్రాస్ట్ పల్లూ, బార్డర్, ప్యాటర్స్కి ఈ చీర పెట్టింది పేరు.హంసల బార్డర్ మరో ప్రత్యేకత.
## విశేషాలు
గద్వాల్ చీర తెలంగాణ చేనేత పరిశ్రమకు పట్టుకొమ్మ. మహబూబ్నగర్లోని గద్వాల్లో తయారయ్యే చీరలు దేశంలోనే మన్నికైనవి, పేరెన్నిక గన్నవి. ఇక్కడి నుంచి దేశంలోని ప్రముఖ పట్టణాలకు ఈ కళాత్మక చీరలు ఎగుమతి అవుతాయి. ఎంతో నాణ్యత గల జరీ చీరలను నేసే ఇక్కడి కళాకారులు ఇప్పటికీ తమ వృత్తిని కొనసాగిస్తున్నారు. ఈ చీరల తయారీకి నూలు, పట్టు పోగుల నుంచి దారం తీయడం, వివిధ రకాల రంగులు అద్దడం మొదలుకుని ఎంతో ఓర్పు, నేర్పుతో నేయడం వాటిని రోల్ చేయడం, చీర తయారు చేసేవరకు ప్రతి ఒక్కటీ ప్రత్యేకమే.
## చీర
5.5 మీటర్ల పొడవుతో గల చీరను చిన్న అగ్గిపెట్టెలో పట్టినంత నేయగల సామర్థ్యం ఉన్న చేనేత కార్మికులు ఇచట ఉన్నారు. ఈ చీరలు 1930 నుండి ప్రాముఖ్యతను సంతరించుకున్నాయి. నూలు, పట్టుపోగుల నుంచి దారం తీయడం, వివిధ రకాల రంగులు అద్ది కళాత్మకమైన చీరలను నేస్తారు. చీర పై, కింది అంచులు జరీతో ఉండి, అంచులు మరోసారి నేసి తర్వాత ప్రత్యేకంగా జోడిస్తారు. చీరకు కావలసిన పట్టు దారాలు, అంచులు, కొంగులకు జరీని వాడుతారు.
## చేనేత పరిశ్రమ
చేనేత పరిశ్రమలో ముఖ్యంగా చీరల తయారీలో గద్వాల పట్టణం జిల్లా లోనే కాకుండా రాష్ట్రంలోనే ప్రముఖ పేరు సంపాదించింది. ఇక్కడి నుంచి ప్రముఖ పట్టణాలకు వస్త్రాలు ఎగుమతి అవుతుంటాయి. చేనేత వస్త్రాలకు డిమాండు తగ్గిననూ అతినాణ్యత కల జరీ చీరలు నేసే కళాకారులు గద్వాలలో ఇప్పటికీ ఉన్నారు. బ్రిటీష్ కాలంలో చేనేత కళాకారులకు ఎలాంటి ప్రోత్సాహం లభించకున్ననూ సంస్థానాధీశులు మాత్రం వీరిని ప్రోత్సహించారు. గద్వాల సంస్థానాధీశుల కాలంలో అప్పటి మహారాణి ఆదిలక్ష్మి దేవమ్మ గద్వాల నుంచి ఇద్దరు చేనేత కళాకారులను ఉత్తర ప్రదేశ్ లోని వారణాసికి పంపించి బనారస్ జరీ చీరలను నేసేందుకు శిక్షణ ఇప్పించింది.
## తిరుమలేశునికి గద్వాల పంచెలు
సుమారు నాలుగు శతాబ్దాలుగా గద్వాల సంస్థానాధీశుల కాలం నుంచి తిరుమల శ్రీ వెంకటేశ్వరస్వామి వారికి పంచెలను సమర్పించే సంప్రదాయం ఉంది. నాటి రాజు సీతారాం భూపాల్ గద్వాల సంస్థానాధీశుల ఇష్టదైవమైన వెంకటేశ్వరస్వామివారికి పంచెలను సమర్పించే పద్ధతిని ప్రవేశపెట్టాడు. అతని వారసులు నేటికికూడా ఈ పద్ధతిని కొనసాగిస్తున్నారు.

## గద్వాల్ హాండ్లూం సెంటర్

ఇది 1946లో స్థాపించబడింది. దీనిని లేటు రతన్ బాబూరావు స్థాపించారు. ఈ చీరల గూర్చి విస్తృతంగా ప్రచారం చేయుట కొరకు ఈ సంస్థ ప్రారంభించబడింది. ఆయన యొక్క దుకాణం సాంప్రదాయక చీరల అమ్మకానికి ప్రపంచవ్యాప్తంగా పేరు పొందింది.
## భౌగోళిక గుర్తింపు చట్టం
భారత ప్రభుత్వం వారు ఒక భౌగోళిక ప్రాంతానికి చెందిన కళాకారులు, మానుఫాక్సరర్స్, ఉత్పత్తి దారులు తయారు చేసిన వస్తువుల రక్షణ కొరకు వస్తువుల భౌగోళిక గుర్తింపు చట్టాన్ని రూపొందించారు.ఈ చట్టం క్రింద గద్వాల్ చీరలను రిజిష్టర్ చేయడం జరిగింది.

## మూలాలు

## ఇతర లింకులు

వర్గం:భారతీయ హస్తకళలు
వర్గం:తెలంగాణ భౌగోళిక గుర్తింపులు
కోయంబత్తూరు వెట్ గ్రైండర్

**కోయంబత్తూరు వెట్ గ్రైండర్**, భారత దేశము లోని తమిళనాడు రాష్ట్రము లోని తడి గ్రైండర్ల తయారును సూచిస్తుంది ఇది 2005-06 సంవత్సరములో భారతదేశం యొక్క ప్రభుత్వం ఒక భౌగోళిక సూచన సంకేతంగా గుర్తించబడింది. 2015 నాటికి, కోయంబత్తూరులో 700 కంటే ఎక్కువ వెట్ గ్రైండర్ తయారీదారులు ఉండి నెలవారీ అవుట్‌పుట్ 75,000 యూనిట్లుగా ఉంది.

## వెట్ గ్రైండర్

 

ఒక వెట్ గ్రైండర్ ఆహార ధాన్యాల నుండి గ్రైడింగ్ తడి పిండి ఉత్పత్తి కోసం ఉపయోగించే ఒక ఆహార తయారీ పరికరం. ఈ తడి పిండి (బ్యాటర్) దక్షిణ భారత ప్రముఖ వంటకాలు అయినటువంటి దోస, ఇడ్లీ, వడ, ఆప్పం, పణియారం వంటి వంటకాలలో విస్తృతంగా ఉపయోగిస్తారు. ఇది గ్రానైట్ రాళ్ళు కలిగి ఒక మెటల్ డ్రమ్ లోపల తిరుగుతూ (రొటేట్) ఒక విద్యుత్ మోటార్ సహాయంతో పనిచేస్తుంది, ఆహార ధాన్యాలు రాతి, డ్రమ్ మధ్య నలిగిపోతూ పిండి తయారు అవుతుంది.
## చరిత్ర
పి.సభాపతి ద్వారా 1955 సంవత్సరములో కోయంబత్తూరులో ఈ వెట్ గ్రైండర్ అభివృద్ధి చేయబడింది. సభాపతిచెన్నై, మధురై వంటి ఇతర నగరాలకు కూడా ఈ గ్రైండర్లను ప్రవేశపెట్టడం జరిగింది. 1963 సంవత్సరములో, పి.బి. కృష్ణమూర్తి ప్రవేశ పెట్టి, ప్రారంభించిన లక్ష్మి వెట్ (తడి) గ్రైండర్స్ విపరీత వాణిజ్య ప్రజాదరణకు దారితీసింది. 1975 సంవత్సరములో, ఆర్.. దొరైస్వామి టిల్టింగ్ (ఒంపుకొనే తడి) వెట్ గ్రైండర్లను కనుగొన్నారు. ఎల్.జి. వరదరాజ్, టేబుల్ టాప్ తడి గ్రైండర్లను పరిచయం చేశారు. ఇది నేలపై ఉంచే గ్రైండర్ల స్థానాన్ని దాదాపుగా ఆక్రమించింది.

## భౌగోళిక గుర్తింపు సంకేతం
2005 సంవత్సరములో, భౌగోళిక గుర్తింపు సంకేతం గుర్తింపు కోసం తమిళనాడు ప్రభుత్వం కోయంబత్తూరు వెట్ గ్రైండర్ కోరకు దరఖాస్తు చేసుకుంది. భారతదేశం ప్రభుత్వం 2005-06 సంవత్సరం నుంచి ఇది అధికారికంగా ఒక భౌగోళిక గుర్తింపు సంకేతం (జియోగ్రాఫికల్ ఇండికేషన్) వలె గుర్తించింది.
## మూలాలు

వర్గం:కోయంబత్తూరు జిల్లా
వర్గం:తమిళనాడు
వర్గం:భారతదేశ భౌగోళిక గుర్తింపులు
వర్గం:భారతదేశ ఆవిష్కరణలు
వర్గం:తమిళనాడు భౌగోళిక గుర్తింపులు
రావిలంక (కొల్లూరు)

**రావిలంక ** బాపట్ల జిల్లా కొల్లూరు మండలానికి చెందిన రెవెన్యూయేతర  గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
వెంకటగిరి చీర

నెల్లూరు జిల్లాలో వెంకటగిరి నియోజకవర్గము పత్తి చేనేత చీరలు ప్రసిద్ధి చెందింది. ఇది దాని ప్రత్యేకమైన నేత ప్రావీణ్యత వచ్చింది. ఈ చీరెలను వెంకటగిరి చీరెలుగా వ్యవహరిస్తారు. ఇవి వాటి విశిష్ట జరీ రూపకల్పనల వలన ప్రజాదరణ పొందాయి. వీటిని చేతితో అల్లటం ద్వారా లేదా యంత్రము ద్వారా తయారు చేస్తారు.
## చరిత్ర
ఈ వెంకటగిరి చీరలను నెసేవారిని 1700 సంవత్సరంలోనే నెల్లూరు వెలుగుగోటి రాజవంశం పోషిస్తూన్నట్లుగా చారిత్రక ఆధారాలు ఉన్నాయి.  ఈ జిల్లా లోని వెంకటగిరి, పాటూరు, నెల్లూరు రూరల్ లోని పలు గ్రామాల్లో వేలాది కుటుంబాల చేనేత పరిశ్రమలో వున్నాయి
## విశేషాలు
వెంకటగిరి చీరలు ఆంధ్రాలోనే కాకుండా ఇతర రాష్ట్రాలతోపాటు విదేశీయులను ఆకర్షిస్తున్నాయి. మగువ లకు అందాన్నిచ్చే ఈ చీరలకు 150 సంవత్సరాలకుపైగా చరిత్ర ఉంది. వెండి జరీ, ఆఫ్ ఫైన్ జరీ వంటి రకాలతో ఇక్కడ చీరలు నేస్తున్నారు. ఎంతో నైపుణ్యంతో చీరను నేయడం వల్ల మన రాష్ట్రంలోనే కాకుండా కేరళ, తమిళ నాడు, కర్ణాటక వంటి రాష్ట్రాల్లో చీరలు అమ్ముడుబోతున్నా యి. విదేశీయులకు సైతం వెంకటగిరి చీరలంటే మహా ప్రీతి. ఆధునిక డిజైన్లతో చీరలను నేయడం వల్ల మహిళలు వెంకటగిరి చీరలపై ఎక్కువ ఆసక్తి కనబరుస్తున్నారు. ఈ చీరల్లో జాందనీ వర్క్కు మంచి డిమాండ్ ఉంది. రెండు వైపులా ఒకే డిజైన్ కనబడడం జాందనీ వర్క్ ప్రత్యేకత. చీరల తయారీలో ఇటువంటి నైపుణ్యం మరెక్కడా కాన రాదు. వెంకటగిరిలో మరో ప్రత్యేకత ఉంది. కాటన్ చీరల్లో చుట్టూ చెంగావి రంగు చీర తయారు చేయడం ఇక్కడి కార్మికుల నైపుణ్యతకు నిదర్శనం.

## మూలాలు

## ఇవి కూడా చూడండి
* చీర

## ఇతర లింకులు

వర్గం:భారతీయ హస్తకళలు
వర్గం:ఆంధ్రప్రదేశ్ భౌగోళిక గుర్తింపులు
వర్గం:చీరలు
పద్మ పురస్కార గ్రహీతల జాబితా - 2016

2016 సంవత్సరానికి గాను కేంద్ర ప్రభుత్వం పద్మ పురస్కారాలను ప్రకటించింది. వివిధ రంగాల్లో విశేష కృషి చేసిన వారికి పద్మభూషణ్‌ అవార్డు ప్రకటించింది.  
## [[పద్మభూషణ్ పురస్కారం|పద్మభూషణ్]] విజేతలు

* హీస్నమ్‌ కన్‌హేలాల్‌ 
* బర్జీందర్‌ సింగ్‌ హందర్ద్‌ 
* అనుపమ్‌ ఖేర్‌ - బాలీవుడ్‌ నటుడు 
* స్వామి తేజోమయానంద 
* స్వామి దయానంద సరస్వతి (మరణానంతరం) 
* ప్రొఫెసర్‌ ఎన్‌.ఎస్‌.రామానుజ తాతాచార్య 
* డాక్టర్‌ డి. నాగేశ్వర్‌రెడ్డి 
* యార్లగడ్డ లక్ష్మీ ప్రసాద్‌ 
* బ్రిజేందర్‌ సింగ్‌ 
*సైనా నెహ్వాల్‌
* సానియా మీర్జా 
* రాబర్ట్‌ డీ బ్లాక్‌ విల్‌ (మరణానంతరం) - భారత్‌తో అమెరికా మాజీ రాయబారి 
* ఇందు జైన్‌ 
* ఉదిత్ నారాయణ్ - భారతీయ సినీ గాయకుడు
* రామ్‌ సుతార్‌
* వినోద్‌ రాయ్‌ 
* పల్లోంజీ షాపూర్‌జీ మిస్త్రీ  
* రవీంద్ర చంద్ర భార్గవ్‌ 
* ఆళ్ల వెంకటరామారావు 
* హఫీజ్ కాంట్రాక్టర్

## [[పద్మ విభూషణ్ పురస్కారం]] విజేతలు

*రజనీకాంత్‌ - తమిళ సూపర్‌స్టార్ 
*శ్రీ శ్రీ రవి శంకర్
*రామోజీరావు -ఈనాడు పత్రిక అధినేత 
* గిరిజాదేవి -  సంగీత విద్వాంసురాలు
*యామినీ కృష్ణమూర్తి - నృత్యకారిణి
*డాక్టర్ విశ్వనాథ్‌ శాంతన్‌
*జగ్‌మోహన్ - జమ్మూకశ్మీర్‌ మాజీ గవర్నర్‌
*అవినాష్‌ దీక్షిత్‌ - సాహిత్యరంగం
*వాసుదేవ కల్‌కుంటే ఆత్ - శాస్త్రవేత్త
*ధీరూభాయ్‌ అంబానీ (మరణాంతరం)

## [[పద్మశ్రీ పురస్కారం]] విజేతలు
2016 రిపబ్లిక్‌ దినోత్సవాన్ని పురస్కరించుకుని మొత్తం 89 మందికి పద్మశ్రీ పురస్కారాలు ప్రకటించారు. 

*రాజమౌళి - తెలుగు చిత్ర దర్శకుడు 
*ప్రియాంక చోప్రా-బాలీవుడ్ నటీమణి 
*అజయ్ దేవ్‌గణ్ - నటుడు 
*మధుర్ భండార్కర్‌
*ఉజ్వల్ నికమ్ - న్యాయవాది
*ఫ్రెడ్రగ్‌ కె నికిక్‌ -  (సైబీరియా యోగా గురువు)
*హుయూ లాస్‌ ఝూంగ్‌ -  (చైనా యోగా గురువు)

*
వర్గం:పద్మవిభూషణ పురస్కార గ్రహీతలు
వర్గం:పద్మభూషణ పురస్కార గ్రహీతలు
పెంబర్తి లోహ హస్తకళ

thumb|రాగి ఆక్సైడ్తో రాగి వస్తువు - ప్రతీకాత్మక చిత్రం
వరంగల్ జిల్లా జనగామ మండలంలోని పెంబర్తి హస్తకళాకారుల  లోహపు రేకుల కళ ను పెంబర్తి లొహ హస్తకళలు గా వ్యవహరిస్తారు. పెంబర్తి లోహ హస్తకళలు ఎక్కువగా ఇత్తడి, కంచు లోహల మీద వుంటాయి కాకతీయుల కాలం నుండి పెంబర్తి గ్రామం హస్త కళలకు నిలయంగా మారింది. కాకతీయ శైలిని అనుసరించడం వీరి కళ ప్రత్యేకత. మానవ శ్రమ ఆవిష్కరించిన పెంబర్తి కళలు అనేక కళా ఖండాలుగా దేశ విదేశాల్లోవర్థిల్లుతున్నాయి. సంస్కృతి సంప్రదాయాలను, ఆచార వ్యవహారాలను, దేవతల విగ్రహాలను, కళా ఖండాలను, గృహ అలంకరణ వస్తువులను- గుడి, బడి మొదలైన అనేక మానవ అవసరమైన హస్త కళా రూపాలను పెంబర్తి కళాకారులు చేతి నైపుణ్యంతో తయారు చేస్తారు. 
## చరిత్ర
పూర్వం కాకతీయుల పాలనలో రాజకుటుంబానికి అవసరమైన పనిముట్లను అందించిన వీరు రాను రాను తమ నైపుణ్యాన్ని పెంచుకొని ప్రపంచ ఖ్యాతిని ఆర్జించారు. ఈ ప్రాంతం లోహపు రేకుల కళకు ప్రసిద్ధిగాంచినది. ఈ లోహపు రేకులను పురాతన కాలం నుంచి కూడా దేవాలయములకు , రథములకు అలంకరించడానికి ఉపయోగించేవారు. మధ్యలో కొంతకాలం ఈ కళకు ఆదరణ లేక అంతరించిపోయింది. తర్వాత నిజాం నవాబు కాలంలో ఈ కళను ప్రభువులు బాగా ఆదరించడం ఈ కళకు జీవం పోసింది.. 
## విశేషాలు
పెంబర్తి హస్తకళాకారులు తయారు చేస్తున్న షీల్డ్స్, మొమెంటోలు, గృహోపకరణాల వస్తువులకు ప్రపంచ మార్కెట్‌లో మంచి డిమాండ్ ఉంది. ఇక్కడ తయారైన కళాత్మక వస్తువులను అమెరికా, జర్మనీ, బెల్జియం, జపాన్ దేశాలు దిగుమతి చేసుకుంటున్నాయి. వీరు  వివిధ దేవాలయాలపై ఉన్న ఇత్తడి, రాగి, వెండి, బంగారు తాపడాలను తయారు చేశారు. ధ్వజస్తంభ తొడుగులు, గోపుర కలశాలు, కవచాలు రూపొందించడంలో వీరు దిట్టలు. లోహాలు, లోహ మిశ్రమాలతో కుఢ్యాలంకరణ చేయడంలో , గీతోపదేశం, దశావతారాలు, అష్టలక్ష్మీ, సీతారామ పట్టాభిషేకం, కాకతీయ కళాతోరణం, చార్మినార్‌, గణేష్‌, లక్ష్మీదేవి, సరస్వతి, హంస తదితర సజీవ రూపాలను నివాస కుఢ్యాలపై హృద్యంగా ఆవిష్కరిస్తారు. 
## మూలాలు

వర్గం:హస్తకళలు
వర్గం:తెలంగాణ భౌగోళిక గుర్తింపులు
కరీంనగర్ వెండి నగిషీ

thumb|506x506px|వెండి నగిషీ పని
కరీంనగర్ జిల్లాలో సున్నితమైన లోహకళ అయినటువంటి వెండి నగిషీ పనిలో(సిల్వర్ పిలిగ్రి) నాణ్యమైంది.వెండి తీగతో అపురూప కళాఖండాలను సృష్టించే ఈ కళకు కరీంనగర్‌ జిల్లా పుట్టినిల్లు . దారం నమూనాలో ఉండే వెండి, బంగారు తీగెలతో గృహోపకరణాలను తయారు చేసే పద్ధతినే సిల్వర్‌ ఫిలిగ్రీ అంటారు. సామాన్యంగా జనం వాడుకలో ఉండే ప్లేటులు, చెవిరింగులు, మెడను అలకరించే ఆభరణాలు, గిన్నెలు, కీచైన్స్‌, చెంచాలు లాంటివి ఈ ఫిలిగ్రీ కళలో రూపొందిస్తారు.
## విశేషాలు
ఇది అతి ప్రాచీనమైన చేతిపని,అతి సన్నని వెండి తీగల అల్లికలతో డిజైన్లు తయారు చేస్తారు. యాష్‌ట్రేలు (గాజుతో), తమలపాకుల పెట్టెలు, చేతిబొత్తాలు, భరిణెలు, పతకాలు, గుండీలు, ఫొటోఫ్రేమ్‌లు మొదలైన అనేక రకాల వస్తువులను తయారు చేస్తారు
## చరిత్ర
సుమారు 200 ఏళ్ల కిందట ఒకప్పటి జిల్లా కేంద్రం ఎలగందులలో ఈ కళ పురుడు పోసుకుంది. కడార్ల పనయ్య (మునయ్య) అనే స్వర్ణకారుడు ఈ కళకు ఆద్యుడు. 1905లో జిల్లా కేంద్రం కరీంనగర్‌కు చేరుకున్న ఇతని వారసులు ఇప్పటికీ ఈ కళను  కాపాడుతూ వస్తున్నారు.
## మూలాలు

వర్గం:హస్తకళలు
వర్గం:తెలంగాణ భౌగోళిక గుర్తింపులు
కల్పనా రంజని

**కల్పనా రంజని**, (5 అక్టోబరు 1965 &ndash; 2016 జనవరి 25), దక్షిణ భారతీయ సినిమాలలో హాస్యనటిగా మంచి పేరు తెచ్చుకున్న నటీమణి. ఆమె మలయాళ సినిమాలలో ఎక్కువగా నటించారు.
60వ జాతీయ సినిమా అవార్డులలో ఆమెకు జాతీయ ఉత్తమ సహాయనటిగా అవార్డు లభించింది. ఈ అవార్డు 2012లో నటించిన "తానిచల్ల నజన్" సినిమాకు లభించింది. ఆమె సినిమా రంగంలో "కల్పన"గా సుపరిచితురాలు. ఆమె సినీనటీమణులైన అయిన "ఊర్వశి", "కళారంజని" ల సోదరి. ఆమె సినీ పరిశ్రమలో కల్పన పేరుతో కథానాయకిగా నటించాలని చేరింది. కానీ ఆమె హాస్య నటిగా స్థిరపండింది. ఆమె అనేక రియాల్టీ షోలలో పాల్గొంది. ఆమె ఉషా ఉతుప్తో కలసి ఒక సంగీత ఆల్బంలో పాల్గొన్నది. ఆమె "నిజన్ కల్పన" అనే పేరుతో ఆమె జ్ఞాపకాలను ప్రచురించింది. నాగార్జున-కార్తి కాంబినేషన్ లో తెరకెక్కుతున్న ఊపిరి మూవీలో కల్పనా రంజని నటిస్తున్నారు. ప్రేమ, సతీ లీలావతి, బ్రహ్మచారి చిత్రాల్లో ఆమె అద్భుత నటనకు గాను అవార్డులు అందుకున్నారు.2012లో ఉత్తమ సహాయనటిగా జాతీయ పురస్కారం అందుకున్నారు.
## కెరీర్
ఆమె బాలనటిగా "విదరన్న మొట్టుకల్"లో సినీరంగంలోనికి ప్రవేశించారు. ఆమె జి.అరవిందన్ దర్శకత్వం వహించిన 1980 లోని సినిమా "పొక్కువేయిల్"లో ముఖ్య నటిగా కెరీర్ ప్రారంభించారు. సినిమా కథానాయికగా నటించాలనే ఆమెను హాస్యనటిగా ఆదరించారు. ఆమె తమిళంలో 1985లో విడుదలైన "చిన్నవీడు"లో అద్భుతంగా నటించారు. ఆమె కెరీర్ లో మరచిపోని సినిమాలు "సతీ లీలావతి" 91985), "కలివీడు" (1996) 
## వ్యక్తిగత జీవితం
ఆమె కేరళలో థియేటర్ ఆర్టిస్టులు అయిన చవర వి.పి.నాయర్, విజయలక్ష్మి దంపతులకు జన్మించారు. ఆమె పెద్ద సోదరి "కళారంజని", చెల్లెలు "ఊర్వశి" కూడా సినిమా నటీమణులు. ఆమెకు కమల్ రాయ్, ప్రిన్స్ అనే ఇద్దరు సోదరులున్నారు. ఆమె సోదరులు కమల్ రాయ్, ప్రిన్స్ లు చిన్న వయస్సులలోనే అనగా 17, 27 యేండ్లకు మరణించారు.

ఆమె మలయాళ దర్శకుడు "అనిల్ కుమార్"ను 1998లో వివాహమాడి 2012 లో విడాకులు తీసుకున్నారు. ఆమెకు శ్రీమయి అనే కుమార్తె ఉంది. కుమార్తె ఆమె వద్ద ఉంటూ చదువుతున్నది. ఆమె అనారోగ్య కారణముగా జనవరి 25 2016 న హాస్పటల్ లో చేరారు. కానీ అదే రోజు తన 50వ యేట మరణించారు. ఆమె హైదరాబాదులోని ఒక హోటల్ లో ఉదయం గుండెపోటుకు గురై ఆసుపత్రిలో చేరినది.

## పురస్కారాలు
* భారత జాతీయ చలనచిత్ర పురస్కారాలు - ఉత్తమ సహాయ నటి పురస్కారం

## సినిమాలు
కేరళకు చెందిన కల్పనా ఇప్పటి వరకు మలయాళం, తమిళ్, తెలుగు భాషలలో 300 చిత్రాలలో నటించారు. సతీ లీలావతి సినిమాతో ఆమె తెలుగు ప్రజలకు దగ్గరయ్యారు.

## టెలివిజన్
ఆమె మలయాళ టెలివిజన్ షోలలో అనేక ఇంటర్వ్యూలలో పాల్గొన్నారు. ఆమె ఆసియా నెట్ కామెడీ రియాల్టీ షోలో జడ్జిగా వ్యవహరిస్తున్నారు.
### మలయాళ టెలివిజన్
* సతీ లీలావతి (అమృత టి.వి)
* కుడంబసమేతం మనికుట్టి (జైహింద్ టి.వి) 
* కొచు త్రెస్య కొచు 
* ఇన్ పాంచాలీ హౌస్ (సూర్య టి.వి) 
* హుక్క హువ్వ మిక్కడో (కైరాలి) 
### తమిళ టెలివిజన్
* చిన్న పాప పెరియ పాప సీజన్ - 1సన్ టివి)
* మమ్మ మప్పిలై (సన్ టివి) 
* తంగం (టివీ సీరియల్) (సన్ టివి) 
* అభిరామి (టివి సీరియల్) (కలైగ్నర్ టివి)

## మూలాలు

## ఇతర లింకులు

* 
* http://en.msidb.org/displayProfile.php?category=actors&artist=Kalpana&limit=113 

వర్గం:1965 జననాలు
వర్గం:2016 మరణాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కేరళ వ్యక్తులు
వర్గం:భారతీయ సినిమా నటీమణులు
వర్గం:భారత జాతీయ చలనచిత్ర పురస్కార విజేతలు
సత్యమూర్తి (అయోమయ నివృత్తి)

;ప్రముఖ వ్యక్తులు:
* భావరాజు వెంకట సత్యమూర్తి : వ్యంగ్య చిత్రకారుడు.
* గొర్తి సత్యమూర్తి : తెలుగు సినిమా రచయిత.
* కె.జి.సత్యమూర్తి : శివ సాగర్ పేరుతో మాజీ నక్సలైటు నాయకుడు, ప్రముఖ విప్లవ రచయిత. 
; సినిమాలు:
* సన్నాఫ్ సత్యమూర్తి : 2015 ఏప్రిల్ 9, గురువారం విడుదలైన తెలుగు సినిమా.
ఐ.టీ.సి హోటల్స్

, భారతదేశపు రెండో అతిపెద్ద హోటల్స్ చైన్. ఈ సంస్థకు సుమారు 100 హోటల్స్ ఉన్నాయి. దీని ప్రధాన కార్యాలయం న్యూ ఢిల్లీ గుర్గాన్ లోని ఐ.టీ.సి గ్రీన్ సెంటర్ లో ఉంది. ఐ.టీ.సి హోటల్స్, భారత్ లోని స్టార్ వుడ్ హోటల్స్ అండ్ రిసార్ట్స్ యొక్క ప్రముఖ విలాస కలెక్షన్ బ్రాండ్ కు ఫ్రంచిసీ. ఈ సంస్థ ఐ.టి.సి (ఇండియన్ టొబాకో లిమిటెడ్) గ్రూప్ అఫ్ కంపెనీస్‌లో ల ఒక భాగం. హాస్పిటాలిటీ విభాగంలో ఈ సంస్థ ఆసియా ఖండం లోని ఉత్తమ యజమానులుగా ఎన్నికయ్యారు.

## చరిత్ర
ఐ.టీ.సి లిమిటెడ్, 1975 అక్టోబరు 18 న హోటల్స్ వ్యాపారం లోకి అడుగుపెట్టింది. చెన్నైలో ఒక హోటల్ ప్రారంభంతో ఈ వ్యాపారం మొదలైంది. దీనినే తర్వాత "*హోటల్ చోళ*"గా పేరు పెట్టారు. 

2006 కి, *ఐ.టీ.సి హోటల్స్* 75 ప్రాంతాలలో 100 హోటళ్లకు పైగా సొంతంగా నడుపుతుంది. ఈ సంస్థకి విదేశాల నుడి వచ్చిన ప్రముఖులకు, నాయకులకు వరుసగా ఆతిధ్యం ఇచ్చిన పేరు ఉంది.

ఐ.టీ.సి రెస్టరంట్ లు బుఖారా, పెశావరి, దక్షిణ, డుమ్ఫుఖ్త్, కేబబ్స్ & కుర్రీస్ ఈ రోజు ప్రసిద్ధ బ్రాండ్ లగా ఈ రోజు గుర్తింపు ఉంది. ఈ సంస్థ ఎన్నో ఆహార పదార్ధాలను **'కిచెన్స్ అఫ్ ఇండియా**' అనే బ్రాండ్ తో అమ్ముతుంది.

ఐ.టీ.సి హోటల్స్ భారత్ లోని ఎక్కువగా కళాఖండాలు సేకరించే వాళ్ళలో ఒకరు. కోలకతలో ఇప్పటిదాకా సేకరించిన కళాఖండాలతో ఒక మ్యుసీఅం ప్రారంభించాలని యోచిస్తునారు. గుర్గాన్, మనేసర్, లోని *ఐ.టీ.సి గ్రాండ్ భారత్* ఈ సంస్థ కట్టిన కొత్త హోటల్.

## ఐ.టీ.సి బ్రాండ్స్
thumb|ఐ.టీ.సి గ్రాండ్ మరాఠా హోటల్, ముంబై.
thumb|లవాస ఫార్చ్యూన్ హోటల్ కోర్ట్ యార్డ్, లవాస, మహారాష్ట్ర.
ఈ సంస్థ ఈరోజు ఎన్నో విభాగాలలో ప్రముఖ బ్రాండ్లను నడుపుతుంది :
* విలాసపూరిత హోటల్స్ కలెక్షన్.షెరటాన్ హోటల్స్
* ఫార్చ్యూన్ హోటల్స్, ఈ సంస్థకు భారత్ లోని 41 నగరాలలో, 54 హోటల్స్, 4,446 గదులు కలిగి ఉన్నాయి.
* వెల్కమ్ హెరిటేజ్ హోటల్స్

## కళా సేకరణ
1975 నుండి, ఐ.టీ.సి హోటల్స్ 50 కళాకారులతో కూడిన ఒక *ఆర్ట్ బ్యాంకు* ఉంది. ఈ జాబితాలో ప్రముఖ భారతీయ కళాకారులు ఎ.జి.సుబ్రహ్మణ్యం, క్రిషన్ ఖాన్న ఎం.ఎఫ్.హుస్సేన్, జతిన్ దాస్, రామ్ కుమార్, ఎఫ్.ఎన్.సౌజా, జే.స్వామినాథన్, త్యేబ్ మెహతా, ఆంజలీ ఎలా మీనన్, అక్బర్ పదమ్సీ, ఏ. రామచంద్రన్, సతీష్ గుజ్రాల్, మీరా ముఖర్జీ, జైమిని రాయ్, బికాష్ భట్టాచార్జీ, సంజయ్ భట్టాచార్జీ, గోపి గజ్వాని, బిరెన్ దీ, కిం మైఖేల్, జి.ఆర్.సంతోష్, అర్పిత సింగ్ ఉన్నారు.

## సూచనలు


వర్గం:భారతదేశ హోటళ్ళు
జిందా తిలిస్మాత్

**జిందా తిలిస్మాత్** హైదరాబాదులో తయారయ్యే ప్రసిద్ధమైన యునానీ మందు. జలుబు, తలనొప్పి, దగ్గు, ఒళ్లునొప్పులు... ఇలా అన్నింటికీ ఇది సర్వరోగనివారిణిలా పనిచేస్తుంది. ఈ మందు ఫార్ములాను కనిపెట్టింది ఔరంగాబాద్ నుండి హైదరాబాద్కు వలస వచ్చిన హకీం **మహ్మద్ మొయిజుద్దీన్ ఫారూఖీ**. దాదాపు వందేళ్ల నుండి ప్రచారంలో ఉన్న ఈ ఔషధం పల్లెటూళ్లోని పచారీ కొట్టు మొదలు సిటీలోని డిపార్ట్‌మెంటల్ స్టోర్ వరకు ఎక్కడైనా దొరుకుతుంది. దేశీయ వైద్యవిధానానికి ప్రజలలో ఉన్న ఆదరణకు ఇది ఒక ఉదాహరణ.

## చరిత్ర
హకీం మహ్మద్ మొయిజుద్దీన్ ఫారూఖీ యునానీ కోర్సు చేశాడు. షికాగో మెడికల్ కాలేజీ ఆఫ్ హోమియోపతి నుంచి హోమియోపతి మెడిసిన్ అండ్ సర్జరీ కోర్సు చేశాడు. ఇతడికి పరిశోధనలంటే ఇష్టం. హైదరాబాద్ మోతీ మార్కెట్‌లోని ఇతని ఇంట్లోనే ఆసుపత్రిని ఆరంభించాడు. ఒకవైపు పేదలకు వైద్యం చేస్తూనే మరోవైపు ఔషధ తయారీకి శ్రమించాడు. మందు కనిపెట్టడం ఒక ఎత్తయితే అది సరిగ్గా పనిచేస్తుందో లేదో తెలుసుకోవడం మరో ఎత్తు. ఫలితాలను అంచనావేసి మందు తయారీలో మార్పులు చేర్పులు చేసేవాడు. అలా సర్వరోగ నివారిణి జిందా తిలిస్మాత్ ఫార్ములాను కనిపెట్టాడు. దానితో పాటు ఫారుఖీ పళ్లపొడి ఫార్ములాను కూడా కనిపెట్టాడు.

## వినూత్నంగా ప్రచారం
అప్పట్లో ఏ వస్తువుకైనా ప్రచారమంటే అంత తేలిక కాదు. పగలంతా వైద్యం చేసి చీకటి పడగానే మహ్మద్ మొయిజుద్దీన్ ఫారూఖీ ఏదో గ్రామానికి వెళ్లేవాడు. ఈ మందు వాడండి. మీ ఇంటిల్లిపాదికీ సర్వరోగ నివారిణి... అంటూ ఇంటింటా ప్రచారం చేసేవాడు. గ్రామాల్లో గోడలపై ఆయనే ప్రకటనలు వ్రాసేవాడు. ప్రయాణాల్లో పక్కనున్నవారికి ఉచితంగా జిందా తిలిస్మాత్ ఇచ్చేవాడు. గాలిపటాలపై కూడా వ్రాయించేవారు. ఆయన శ్రమ ఫలించింది. ప్రతి ఇంట్లోనూ తప్పక ఉండాల్సిన సర్వరోగ నివారిణిగా జిందా తిలిస్మాత్ అవతరించింది. జిందా తిలిస్మాత్, ఫారూఖీ పళ్లపొడి మందులకు తయారీదారు.. ప్రకటనకర్త.. అమ్మకందారు.. కార్మికుడు.. యజమాని అన్నీ మొయిజుద్దీన్ ఫారూఖీయే.
## విశ్వవ్యాప్త మార్కెట్
ప్రజల విశ్వాసాన్ని చూరగొన్న ఈ ఔషధం ప్రస్తుతం ఒక బ్రాండ్‌గా కార్ఖానా జిందాతిలిస్మాత్ పేరుతో పెద్ద కంపెనీగా అవతరించింది. మహ్మద్ మొయిజుద్దీన్ ఫారూఖీ తనయుడు మహ్మద్ ఓవైసుద్దీన్ ఫారూఖీ ఈ కంపెనీని నడుపుతున్నాడు. ప్రస్తుతం ఈ కంపెనీ వార్షిక టర్నోవర్ 12 కోట్ల రూపాయలు. ఈ కంపెనీ ఉత్పత్తులు తెలంగాణ, ఆంధ్రప్రదేశ్ రాష్ట్రాలతో పాటు మధ్య ప్రదేశ్, కర్ణాటక, మహారాష్ట్ర, యూఎస్, సౌదీ, దుబాయ్, అబుదాబిలలో విక్రయింపబడుతున్నాయి. ఈ సంస్థలో 85 మంది కార్మికులు ఉన్నారు. ఈ సంస్థలో యంత్రాలను ఉపయోగించపోవడం ప్రత్యేకత. 
## నీగ్రో బొమ్మ

జిందా తిలిస్మాత్ బాటిల్‌పై ఆఫ్రికన్ నీగ్రో బొమ్మ లోగో ఉంటుంది. అది చూసి అప్పట్లో... ఎవరో ఒక ఆఫ్రికన్ ఫారూఖీకి ఈ ఫార్ములా చెప్పి ఉంటారనే ప్రచారం జరిగింది. కానీ నీగ్రో బొమ్మ పెట్టడం వెనుక ఓ కారణముంది. అప్పట్లో నిజాం ఆర్మీలో ఆఫ్రికన్లుండేవారు. వాళ్లు చాలా ఆరోగ్యంగా, దృఢంగా ఉంటారు. అప్పట్లో ఆరంభించిన సంస్థ కాబట్టి వీళ్ల బొమ్మనే ముద్రిస్తే ప్రజలకు సులువుగా అర్థమవుతుందని నీగ్రో బొమ్మను ఉంచారు.

## సేవా కార్యక్రమాలు
ఈ సంస్థ యజమాను దీనిని ఒక వ్యాపారంలా కాక ఇదో సేవా కార్యక్రమంలా భావిస్తారు. ప్రకృతి వైపరీత్యాలు జరిగినప్పుడు వీరి వంతుగా జిందా తిలిస్మాత్, ఫారూఖీ పళ్లపొడి ఉచితంగా పంపిణీ చేస్తారు. ఏటా హైదరాబాద్ నుంచి హజ్ యాత్రకు వెళ్లే వారికి కూడా దీన్ని బహుమతిగా ఇస్తారు.
## మూలాలు

## బయటి లింకులు
* Moving out of their niches -  SRAVANTHI CHALLAPALLI, AMIT MITRA
* జిందా తిలిస్మాత్ అధికారిక జాలస్థలి

వర్గం:ఔషధాలు
వర్గం:తెలంగాణ భౌగోళిక గుర్తింపులు
వర్గం:భారతదేశ భౌగోళిక గుర్తింపులు
వర్గం:భౌగోళిక గుర్తింపులు
ఎల్లోస్టోన్ నేషనల్ పార్క్

**ఎల్లోస్టోన్ నేషనల్ పార్క్** అనేది యునైటెడ్ స్టేట్స్లో ఉన్న ఒక జాతీయ ఉద్యానవనం. ఇది ప్రపంచంలో మొట్టమొదటి జాతీయ ఉద్యానవనముగా గుర్తింపు పొందింది. యునైటెడ్ స్టేట్స్ అధ్యక్షుడు యులెసీస్ యస్. గ్రాంట్ దీన్ని సృష్టించడానికి 1872 మార్చి 1 న చట్ట సంతకం చేయడంతో ఇది సృష్టించబడింది. ఈ ఉద్యానవనం గుండా ఎల్లోస్టోన్ నది ప్రవహిస్తుండటం వలన ఈ ఉద్యానవనానికి ఎల్లోస్టోన్ నేషనల్ పార్క్ అనే పేరు వచ్చింది. ఎల్లోస్టోన్ ను 1978 లో యునెస్కో ప్రపంచ వారసత్వ సంపదగా ప్రకటించింది. ఎల్లోస్టోన్ నేషనల్ పార్క్ ఇక్కడున్న వేడి నీటి బుగ్గల, హాట్ స్ప్రింగ్ ల వలన ప్రసిద్ధి చెందింది. ప్రపంచంలో ఉన్న వేడి నీటి బుగ్గలలో సగం ఈ పార్క్ కలిగి ఉంది. ప్రపంచంలో అత్యంత ప్రసిద్ధ గీజర్ అయిన ఓల్డ్ ఫెయిత్‌ఫుల్ గీజర్ ఎల్లోస్టోన్ నేషనల్ పార్క్ లో ఉంది. ఈ పార్కు బూడిద రంగు ఎలుగుబంట్లు, తోడేళ్లు, అడవిదున్న, కణితలకు కూడా నిలయం. అనేక మంది పర్యాటకులు ఇక్కడున్న వేడినీటిబుగ్గలను, జంతువులను చూడటానికి ప్రతి సంవత్సరం వస్తుంటారు. ఈ పార్క్ గ్రేటర్ ఎల్లోస్టోన్ పర్యావరణ వ్యవస్థ యొక్క కేంద్రంగా ఉంది.

## అద్భుతమైన వృక్ష సంపద
69,000 జాతులకు పైగా,వృక్షాలు, చెట్లు, ఆహారాన్ని, నీటిని నిలువచేయగల నాళికా వ్యవస్థతో కూడిన మొక్కలు ఈ ఉద్యానవనంలో ఉన్నాయి. మరో 170 జాతులు స్థానికం కాని అన్యదేశ జాతులుగా పరిగణించబడతున్నాయి.  నమోదు చేయబడిన ఎనిమిది కోనిఫెర్ వృక్ష జాతులలో, లాడ్జ్‌పోల్ పైన్ అడవులు మొత్తం అటవీ ప్రాంతంలో 80% ఆక్రమించాయి. సబ్‌ఆల్పైన్ ఫిర్, ఎంగెల్మాన్ స్ప్రూస్, రాకీ మౌంటైన్ డగ్లస్-ఫిర్ మరియు వైట్‌బార్క్ పైన్ వంటి ఇతర కోనిఫర్‌లు పార్క్ అంతటా చెల్లాచెదురుగా ఉన్న తోటలలో కనిపిస్తాయి.  వైట్‌బార్క్ పైన్ వైట్ పైన్ బ్లిస్టర్ రస్ట్ అని పిలువబడే ఫంగస్ ద్వారా ముప్పు పొంచి ఉంది; గ్రేటర్ ఎల్లోస్టోన్ పర్యావరణ వ్యవస్థ (GYE)లో వైట్‌బార్క్ పైన్ (పినస్ అల్బికౌలిస్) యొక్క స్థితి మరియు ధోరణిపై సమాచారాన్ని మరింతగా సేకరించటం ఒక ముఖ్యమైన అవసరంగా ఉంది. వైట్ పైన్ బ్లిస్టర్ రస్ట్ (WPBR, క్రోనార్టియం రిబికోలా), మౌంటెన్ పైన్ బీటిల్ (MPB, డెండ్రోక్టోనస్ పాండెరోసే) మరియు వాతావరణ మార్పుల మిశ్రమ ప్రభావాలపై ఆందోళనలు గ్రేటర్ ఎల్లో స్టోన్ పర్యావరణ వ్యవస్థకు సంబంధించిన ఒక దీర్ఘకాలిక పర్యవేక్షణ కార్యక్రమాన్ని రూపొందించి అమలు పరచే దిశగా ఒక ఇంటర్ ఏజెన్సీ వర్కింగ్ గ్రూప్‌ను ప్రేరేపించాయి. అయితే, ఇది ఎక్కువగా ఉత్తరం మరియు పశ్చిమాన ఉన్న అడవులకే పరిమితం చేయబడింది. ఎల్లోస్టోన్‌లో, వాయువ్య మోంటానాలో దాదాపు పూర్తి ముట్టడితో పోలిస్తే, వైట్‌బార్క్ పైన్ జాతులలో ఏడు శాతం ఫంగస్‌తో ప్రభావితమయ్యాయి.[113] క్వాకింగ్ ఆస్పెన్ మరియు విల్లోలు ఆకురాల్చే చెట్లలో అత్యంత సాధారణ జాతులు. 20వ శతాబ్దం ప్రారంభం నుండి ఆస్పెన్ అడవులు గణనీయంగా తగ్గాయి.https://en.wikipedia.org/wiki/Yellowstone_National_Park

## మూలాలు

వర్గం:ఉద్యానవనాలు
ఏడిద కామేశ్వరరావు

**ఏడిద కామేశ్వరరావు** బాల సాహిత్య రచయితగా ప్రసిద్ధుడు.ఇతడు తూర్పు గోదావరి జిల్లా, మండపేట మండలం, ఏడిద గ్రామంలో 1913, సెప్టెంబరు 12వ తేదీన వెంకట రాజ్యలక్ష్మి, పెదకొండలరాయుడు దంపతులకు పెద్ద కుమారుడిగా జన్మించాడు. చిన్నతనంలో ఒకసారి బొమ్మలకొలువులో ఎప్పుడూ పాడే పాటలేనా అని కొందరు పెదవి విరవడంతో అప్పటికప్పుడు 'తాంబూలం' పాట వ్రాసి పాడాడు. తొమ్మిదవ తరగతి చదివేటప్పుడే 'మానిటర్‌ను ఎన్నుకోవడం' అనే పిల్లల నాటికను వ్రాసి ప్రదర్శించాడు.  

## జీవిత విశేషాలు
చదువు ముగించిన తర్వాత టంగుటూరి ప్రకాశం పంతులు నడిపిన స్వరాజ్య పత్రికలో సంపాదకశాఖలో చేరాడు. 1937లో ఆంధ్రపత్రిక సంపాదకశాఖకు మారాడు. పిమ్మట గృహలక్ష్మి, ప్రజామిత్ర పత్రికలలో కూడా కొంతకాలం పనిచేశాడు. తరువాత విజయవాడలో 'బాలభారతి' పేరుతో ఒక బాలల సంఘాన్ని స్థాపించి పిల్లలకు ఆటలు, పాటలు నేర్పుతూ బాలసాహిత్యాన్ని సృష్టించాడు. ఆకాశవాణి విజయవాడ కేంద్రంలో బొమ్మరిల్లు, పాలవెల్లి వంటి పిల్లల కార్యక్రమాలను నిర్వహించడమే కాక బాలల నాటికలు, గేయాలు, గేయకథలు, గేయనాటికలు, హరికథలు, బుర్రకథలు వందల సంఖ్యలో రాసి, ప్రసారం చేసి రేడియో అన్నయ్యగా ప్రసిద్ధి చెందాడు. ఇరవై యేళ్లపాటు విజయవాడ ఆకాశవాణిలో పనిచేసి 1974లో పదవీ విరమణ చేశాడు. తర్వాత ఆంధ్రప్రదేశ్ బాలల అకాడమీ ప్రచురించిన బాలచంద్రిక పత్రికకు గౌరవ సంపాదకుడిగా వ్యవహరించాడు. బాలసాహిత్యానికి ఇతను చేసిన సేవలకు గుర్తింపుగా ప్రభుత్వం 'బాలబంధు' పురస్కారంతో సత్కరించింది.  ఇతడు 1995, డిసెంబరు 27వ తేదీన మరణించాడు. 

## రచనలు
# ఇండోనీషియా
# చిరుగజ్జెలు (గేయనాటికల సంకలనం)
# అరుణ ఆసఫాలి 
# పిలిచితే పలుకుతావట
# ఆచార్య కృపలాని జీవిత చరిత్ర
# ఆనంద మందిరం
# రంగ బాల
# బాలభారతి
# పాలవెల్లి
# బాలమందారాలు
# పాలధార
# పంచదార
# బొమ్మల కొలువు
# ఒప్పులకుప్ప
# వినురవేమ
# చిన్నారి పాపలకు చిట్టిపొట్టి కథలు

## మూలాలు

వర్గం:తెలుగు రచయితలు
వర్గం:1913 జననాలు
వర్గం:పాత్రికేయులు
వర్గం:ఆకాశవాణి కళాకారులు
వర్గం:1995 మరణాలు
వర్గం:తూర్పు గోదావరి జిల్లా రచయితలు
రాజారాం బాప్కర్

**రాజారాం బాప్కర్** మహారాష్ట్ర రాష్ట్రానికి చెందిన అమద్ నగర్ జిల్లాలోని ఉపాధ్యాయుడు. ఈయన తన గ్రామ ప్రజల శ్రేయస్సు కోసం 57 సంవత్సరాల పాటు  శ్రమించి 7 కొండలను తవ్వి 40 కిలోమీటర్ల రోడ్డు మార్గాన్ని నిర్మించాడు.  ఈయనను స్థానికులు బాప్కర్ గురూజీ గా వ్యవహరిస్తారు.
## జీవిత విశేషాలు
ఈయన మహారాష్ట్ర లోని అహ్మద్ నగర్ జిల్లాకు చెందినవాడు. ఈయన స్వగ్రామం "గుండెగాన్". ఆ కాలంలో ఆయన మోదీ భాషలో ఏడోతరగతి వరకు చదువుకున్నాడు. ఈయన ఎప్పడూ తెల్లచొక్కాధరించి పైజామా వేసుకొని ,తల మీద చిన్నటోపి పెట్టుకుట్టాడు. 1957 నంచి 1991 వరకు జిల్లా పరిపరిషత్ స్కూల్లో పాఠశాల ఉపాధ్యాయుడిగా విధులు నిర్వర్తించాడు. అయితే ఆయన సొంత గ్రామం గుండెగాన్‌ నుంచి ఇతర గ్రామాలకు వెళ్లాలంటే సరైన మార్గం ఉండేది కాదు. చివరికి కాలినడకన వెళ్లడానికి కూడా కుదిరేదికాదు. దీంతో రాజారాం తమ గ్రామం నుంచి ఇతర గ్రామాలకు వెళ్లడానికి రోడ్డు వేయించాలని పలుమార్లు ప్రభుత్వ అధికారులను కోరిన వారు పట్టించుకోలేదు. దీంతో ఇక లాభం లేదనుకొని స్వయంగా రాజారామే రోడ్డు పనికి పూనుకున్నాడు. ఇలా 57 సంవత్సరాల పాటు శ్రమించాడు. 7 కొండలను తవ్వాడు 40 కిలోమీటర్ల రోడ్డు మార్గం నిర్మించాడు. రాజారాం సంక్పలాన్ని, పట్టుదలను చూసి స్థానికులు అవాక్కయ్యారు. 1968 లో ఈ దారిలో ఒక సైకిల్‌ పోవడానికి కూడా వీలు లేకుండా ఉండేది కానీ  ప్రస్తుతం ఈ రోడ్‌లో పెద్ద వాహనాలు కూడా వెళుతున్నాయి. ఈ రోడ్డు నిర్మాణానికి ఒక పైసా కూడా ప్రభుత్వం ఇవ్వలేదు. తాను కూడబెట్టన డబ్బు, రిటైర్మెంట్‌ సొమ్మును ఖర్చు పెట్టి రహదారిని నిర్మించారాయన. 1997 వరకు ఈ రోడ్డు నిర్మాణాన్ని పూర్తిచేసారు.

## మూలాలు

## ఇతర లింకులు
* Maharashtra's Manjhi: This man built 40 km roads in 57 years
* Mountain Man of Maharashtra: Rajaram Bhapkar built 40km roads in 57 years - యూట్యూబ్ వీడియో
* In 57 Years, This Man Has Cut Through 7 Hills And Built 40 Km Of Roads
* Mountain man and donkeys By Swagata Yadavar | October 11, 2015 

వర్గం:మహారాష్ట్ర వ్యక్తులు
వర్గం:ఆదర్శ ఉపాధ్యాయులు
అజయ్ దేవ్‌గణ్

వృత్తిపరంగా **అజయ్ దేవగన్** అని పిలువబడే విశాల్ వీరేంద్ర దేవగన్ (జననం 2 ఏప్రిల్ 1969) భారతీయ నటుడు, దర్శకుడు & నిర్మాత. యన 100కి పైగా సినిమాలలో నటించి నాలుగు జాతీయ చలనచిత్ర అవార్డులు, నాలుగు ఫిల్మ్‌ఫేర్ అవార్డులతో సహా అనేక ప్రశంసలను గెలుచుకున్నాడు. ఆయనను 2016 లో భారత ప్రభుత్వం దేశంలోని నాల్గవ అత్యున్నత పౌర గౌరవం అయిన పద్మశ్రీతో సత్కరించింది. 
## నేపధ్యము

అజయ్‌ దేవగణ్‌ తండ్రి వీరూ దేవగణ్‌ బాలీవుడ్‌ దర్శకుడు, స్టంట్‌ మాస్టర్‌. తండ్రి వల్ల అజయ్‌కు మొదట్నుంచీ మార్షల్‌ ఆర్ట్స్‌పై ఇష్టం ఏర్పడింది. ఫూల్‌ ఔర్‌ కాంటే చిత్రంతో ఆయన వెండితెరకు పరిచయమయ్యాడు. తొలి చిత్రంలోనే నటనతో మెప్పించి ఫిలింఫేర్‌ పురస్కారం అందుకున్నాడు. రెండో చిత్రం జిగర్‌లో తన మార్షల్‌ ఆర్ట్స్‌ ప్రావీణ్యం చూపించి యాక్షన్‌ హీరోగా పేరుతెచ్చుకున్నాడు. జఖ్మ్‌ చిత్రంలో మతవిద్వేషాల మధ్య నలిగిపోయిన యువకుడిగా అద్భుత నటన ప్రదర్శించి జాతీయ పురస్కారం సాధించాడు. హమ్‌ దిల్‌ దే చుకే సనమ్‌ అజయ్‌ కెరీర్‌ను మలుపు తిప్పింది. ఆ చిత్రంలో ఆయన నటనకు మంచి ప్రశంసలతో పాటు ఫిలింఫేర్‌ నామినేషన్‌ దక్కింది. **[[ది లెజెండ్ ఆఫ్ భగత్ సింగ్]] ** లో భగత్‌ సింగ్‌ పాత్రకు ప్రాణం పోసి జాతీయ పురస్కారం సాధించాడు. దీవాంగేలో ప్రతినాయక పాత్రతోనూ ఫిలింఫేర్‌ పురస్కారం గెలుచుకున్నాడు. బాలీవుడ్‌లో ప్రముఖ యాక్షన్‌ హీరోల్లో ఒకరిగా పేరు తెచ్చుకున్నా గోల్‌ మాల్‌ సిరీస్‌, ఆల్‌ ది బెస్ట్‌ లాంటి వినోద ప్రధాన చిత్రాల్లోనూ ఆకట్టుకున్నాడు. 'యూ మీ ఔర్‌ హమ్‌'తో దర్శకుడిగా మారాడు. అజయ్‌ దేవగణ్‌ ఫిలింస్‌ స్థాపించి పలు చిత్రాలను నిర్మించాడు. కంపెనీ, రెయిన్ కోట్, గంగాజల్‌, ఓంకార, రాజ్‌నీతి, సింగం, దృశ్యం, జఖ్మ్, తానాజీ, గంగూబాయి కతియావాడి, రుద్ర: ది ఎడ్జ్ ఆఫ్ డార్క్‌నెస్ తదితర చిత్రాల్లో ఆయన మంచి నటన కనబర్చాడు.

## కెరీర్
ఇవి కూడా చూడండి: అజయ్ దేవ్‌గన్ ఫిల్మోగ్రఫీ & అవార్డులు & నామినేషన్లు

## దర్శకత్వం వహించిన సినిమాలు
*యు మీ ఔర్ హమ్ (2008 )  
*శివాయ్ (2016)
*రన్ వే 34  (2022)
## నటించిన పలు సినిమాలు
*రన్ వే 34
*థ్యాంక్ గాడ్
*మైదాన్
* దృశ్యం 2
* '''ఆర్‌ఆర్‌ఆర్‌''' 
* భోలా (2023)
* సింగం అగెయిన్ (2024)
* షైతాన్ (2024)
* రాజ్‌నీతి
* సన్ ఆఫ్ సర్దార్ 2 (2025)
* సత్యాగ్రహ

## మూలాలు

## బయటి లంకెలు

* అజయ్ దేవ్‌గణ్ అధికార వెబ్‌సైటు
* 

వర్గం:1969 జననాలు
వర్గం:ఫిలింఫేర్ పురస్కార విజేతలు
వర్గం:హిందీ సినిమా నటులు
వర్గం:హిందీ సినిమా నిర్మాతలు
వర్గం:హిందీ సినిమా దర్శకులు
వర్గం:భారత జాతీయ చలనచిత్ర పురస్కార విజేతలు
వర్గం:కళారంగంలో పద్మశ్రీ పురస్కార గ్రహీతలు
మైసూరు పట్టు

**మైసూరు పట్టు** అనేది భారతదేశంలో ఉత్పత్తి అవుతున్న 14000 మెట్రిక్ టన్నుల మల్బరీ పట్టులో కర్ణాటక రాష్ట్రం ఉత్తత్తి చెస్తున్న పట్టు 9000 మెట్రిక్ టన్నులు. అనగా భారతదేశంలో ఉత్పత్తి అవుతున్న మల్బరీ పట్టులో సుమారు 70 శాతం కర్ణాటక రాష్ట్రం నుండి ఉత్పత్తి అవుతుంది. ఈ పట్టు ముఖ్యంగా మైసూరు జిల్లాలో ఉత్పత్తి అవుతుంది. కనుక ఈ ప్రాంత పట్టును మైసూరు పట్టు అంటారు.
## చరిత్ర
మైసూరు రాజ్యంలో ఈ పరిశ్రమ మొదటిసారిగా టిప్పు సుల్తాన్ పరిపాలన నుండి కొనసాగుతుంది. తరువాత ప్రపంచీకరణ నేపథ్యంలో కృత్రిక పట్టు రేయాన్ తయారగుచున్నందున ఈ పరిశ్రమ సంక్షోభం లోనికి పోయింది. 20వ శతాబ్దపు ద్వితీయార్థంలో ఈ మైసూరు పట్టు భారతదేశంలో అగ్రస్థానంలో నిలిచింది.

ప్రపంచవ్యాప్తంగా ప్రఖ్యాతి పొందిన మైసూరు సిల్కు చీరలకు జీఐ ట్యాగ్ కూడా ఉంది. ఒక్కో చీర ఖరీదు రూ. 12 వేల నుంచి రూ. 2.5 లక్షల వరకు ఉంటుంది. వివిధ దేశాలకు ఇవి ఎప్పటినుంచో ఎగుమతి అవుతున్నాయి.

## ఎయిర్ హోస్టస్ లకు
ఎయిర్ ఇండియా లోని ఎయిర్ హోస్టెస్ లు, ఫ్లయిట్ అటెండెన్ట్ లు ఇకపై మైసూరు సిల్క్ చీరలనే ధరించాలని ఆ సంస్థ నిర్ణయించింది. అందుకోసం 10 వేల చీరలు కావాలని ఎయిర్ ఇండియా సంస్థ నుంచి కర్ణాటక సిల్క్ ఇండస్ట్రీస్ కార్పొరేషన్ లిమిటెడ్ కు భారీ ఆర్డర్ వచ్చింది.

## ఇవి కూడా చూడండి
* మైసూరు గంధపు నూనె
## చిత్రమాలిక

File:Mysore Silk Saree.jpg|మైసూరు పట్టుచీర


## మూలాలు

## ఇతర లింకులు

*Mysore city - includes info on silk production.
*Mysore sights - also lists the silk factory.
* Charsley Simon Interview with a veteran sericulture expert from Mysore

వర్గం:భారతీయ హస్తకళలు
వర్గం:కర్ణాటక భౌగోళిక గుర్తింపులు
వర్గం:చీరలు
వర్గం:కర్ణాటక